
PROJEKTS uz 30.06.2026.

vēlamais datums izskatīšanai: [AK] 08.07.2026.
domē: 30.07.2026.
sagatavotājs un ziņotājs: Guna Cielava

                                                                                                                            
	LĒMUMS	
Ādažos, Ādažu novadā

2026. gada 30. jūlijā			       		Nr.«DOKREGNUMURS»

Par daudzdzīvokļu dzīvojamai mājai Mežgarciema ielā 34 un palīgēkai Mežgarciema ielā 34A, Garciemā, funkcionāli nepieciešamo zemesgabalu apstiprināšanu

Ādažu novada pašvaldības dome izskatīja daudzdzīvokļu dzīvojamās mājas Mežgarciema ielā 34, Garciemā, Carnikavas pagastā, Ādažu novadā (turpmāk – Dzīvojamā māja), dzīvokļu īpašnieku kopības pilnvarotās personas iesniegto iesniegumu, tam pievienoto Dzīvojamai mājai un ar to saistītai palīgēkai funkcionāli nepieciešamo zemesgabalu (turpmāk – FNZG) projektu un Dzīvojamās mājas dzīvokļu īpašnieku 14.07.2024. kopsapulces protokolu Nr.1 par zemes  atsavināšanas procesa uzsākšanu (pašvaldībā reģ. 02.06.2026. ar Nr. ĀNP/1-11-1/26/3403) ar lūgumu pašvaldībai pieņemt lēmumu par Dzīvojamai mājai funkcionāli nepieciešamo zemesgabalu. 
Izvērtējot pašvaldības rīcībā esošo informāciju un ar lietu saistītos apstākļus, konstatēts:
1. Uz nekustamā īpašuma ar nosaukumu “Garindriķi-6”, kadastra numurs 8052 008 0896,  sastāvā esošās zemes vienības ar kadastra apzīmējumu 8052 008 2095 un adresi: Mežgarciema iela 34, Garciems, Carnikavas pag., Ādažu nov., 3,1214 ha kopplatībā (turpmāk - Zemesgabals), atrodas:
1.1. ēku (būvju) nekustamais īpašums “Mežgarciema iela 34” (kadastra numurs 8052 508 1220), kura sastāvā ietilpst daudzdzīvokļu dzīvojamā māja ar adresi: Mežgarciema iela 34, Garciems, Carnikavas pag., Ādažu nov., un palīgēka ar adresi: Mežgarciema iela 34A, Garciems, Carnikavas pag., Ādažu nov.;
1.2. ēku (būvju) nekustamais īpašums “Jāņkalni” (kadastra numurs 8052 508 1219), kura sastāvā ietilpst Dzīvojamā māja un palīgēka ar kadastra apzīmējumu 8052 008 0897 003 un adresi: Mežgarciema iela 36A, Garciems, Carnikavas pag., Ādažu nov.
2. Saskaņā ar domes 24.04.2025. lēmumā Nr. 163 “Par daudzdzīvokļu dzīvojamai mājai Mežgarciema ielā 36 un palīgēkai Mežgarciema ielā 36A, Garciemā, funkcionāli nepieciešamo zemesgabalu apstiprināšanu” tika apstiprināti uz Zemes gabala esošās daudzdzīvokļu dzīvojamās ēkas ar kadastra apzīmējumu 8052 008 0897 001 un palīgēkas ar kadastra apzīmējumu 8052 008 0897 003 FNZG. Pašvaldība vienlaicīgi nevarēja pieņemt lēmumu par Dzīvojamai ēkai un ar to funkcionāli saistītajai palīgēkai nepieciešamās zemes apstiprināšanu, lai gan tām nepieciešamā FNZG projekts bija izstrādāts, jo Dzīvojamā māja tobrīd vēl nebija sadalīta dzīvokļu īpašumos.
3. Saskaņā ar Valsts zemes dienesta Nekustamā īpašuma valsts kadastra informācijas sistēmas datiem:
3.1. šobrīd ēku (būvju) nekustamais īpašums “Mežgarciema iela 34” ar kadastra numuru 8052 508 1220 ir pilnībā sadalīts dzīvokļu īpašumos, tādēļ īpašuma sastāvā esošajām ēkām ir nosakāmi FNZG;
3.2. Zemes gabalam ir noteikti nekustamā īpašuma lietošanas mērķi - “Trīs, četru un piecu stāvu daudzdzīvokļu māju apbūve” (kods 0702), platība 0,6767 ha, un “Neapgūta Daudzstāvu dzīvojamās apbūves teritorija” (kods 0700), platība 2,4447 ha.
4. Saskaņā ar Dzīvojamās mājas dzīvokļu īpašnieku 14.07.2024. kopsapulces protokolu Nr. 1 lēmumu par zemes atsavināšanas tiesību izmantošanas procesa uzsākšanu atbalstīja 8 no 12 dzīvokļu īpašniekiem. Līdz ar to minētais lēmums ir tiesiskais pamats, lai pašvaldība pieņemtu lēmumu par Dzīvojamajai mājai FNZG.
5. Pašvaldības speciālisti izvērtēja Dzīvojamajai mājai un tās palīgēkai iesniegto FNZG projektu un atzina, ka projekta izstrādē ir ievērotas teritorijas plānošanas, izmantošanas, apbūves noteikumos un zemes ierīcības jomā noteiktās prasības.
6. Piespiedu dalītā īpašuma privatizētajās daudzdzīvokļu mājās izbeigšanas likums noteic:
6.1. 3. panta pirmā daļa - kārtību, kādā izbeidzams piespiedu dalītais īpašums, kurā atrodas daudzdzīvokļu dzīvojamā māja un zemesgabals;
6.2. 4. panta pirmā daļa - daudzdzīvokļu dzīvojamās mājas dzīvokļu īpašniekiem ir atsavināšanas tiesība uz atsavināmo zemi. Atsavināšanas tiesības izmantošana šajā likumā noteiktajā kārtībā ļauj daudzdzīvokļu dzīvojamās mājas dzīvokļu īpašniekiem iegūt īpašumā izpērkamo zemi;
6.3. 5. panta ceturtā daļa - lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, pieņemtu lēmumu par daudzdzīvokļu dzīvojamai mājai FNZG;
6.4. 5. panta sestā daļa - ja pašvaldība konstatē, ka daudzdzīvokļu dzīvojamai mājai funkcionāli nepieciešamo zemesgabalu nepieciešams pārskatīt, pārskatīšanu veic likumā "Par valsts un pašvaldību dzīvojamo māju privatizāciju" noteiktajā kārtībā. Atsavināšanas tiesības izmantošanas procesu turpina pēc tam, kad pieņemts lēmums par funkcionāli nepieciešamā zemesgabala pārskatīšanu;
6.5. 6. panta otrā daļa - kad pašvaldības lēmums par daudzdzīvokļu dzīvojamai mājai funkcionāli nepieciešamo zemesgabalu vai lēmums par funkcionāli nepieciešamā zemesgabala pārskatīšanu kļuvis neapstrīdams, vietējā pašvaldība atsavināmās zemes noteikšanai un reģistrēšanai nekavējoties iesniedz Valsts zemes dienestam:
6.5.1. daudzdzīvokļu dzīvojamai mājai funkcionāli nepieciešamā zemesgabala projektu digitālā veidā vektordatu formātā Latvijas ģeodēzisko koordinātu sistēmā vai, ja nav pieejami vektordati, konkrētā mērogā uz kartogrāfiskās pamatnes, kas attēlo virszemes topogrāfisko situāciju, izstrādātu grafisko materiālu, kurš sagatavots atbilstoši normatīvā akta par privatizējamai dzīvojamai mājai funkcionāli nepieciešamā zemesgabala noteikšanas kārtību prasībām;
6.5.2. vietējās pašvaldības lēmumu, kas kļuvis neapstrīdams, par daudzdzīvokļu dzīvojamai mājai funkcionāli nepieciešamajā zemesgabalā ietilpstošo zemes vienību vai zemes vienību daļu nekustamā īpašuma lietošanas mērķiem;
6.5.3. pašvaldības lēmumu par daudzdzīvokļu dzīvojamai mājai funkcionāli nepieciešamo zemesgabalu vai pašvaldības lēmumu par funkcionāli nepieciešamā zemesgabala pārskatīšanu.
7. Ņemot vērā to, ka šis lēmums skar individuāli nenoteiktu adresātu loku – Daudzdzīvokļu dzīvojamās ēkas dzīvokļu īpašniekus un iedzīvotājus, lietderīgi to paziņot ar publikāciju pašvaldības portālā www.adazunovads.lv. Ar šādu paziņošanu netiek pārkāptas ieinteresēto personu tiesības uzzināt lēmumu, un šāda paziņošana lielā ieinteresēto personu skaita dēļ ir uzskatāma par saprātīgu. Papildus lēmums paziņojams dzīvokļu īpašnieku kopības pilnvarotajai personai, uzdodot ar to iepazīstināt visus dzīvokļu īpašniekus un zemes vienības ar kadastra apzīmējumu 8052 008 2095 īpašnieci SIA “Ciemats Valis”.
Pamatojoties uz iepriekš minēto un likuma “Par valsts un pašvaldību dzīvojamo māju privatizāciju” 28. panta trešo daļu, Piespiedu dalītā īpašuma privatizētajās daudzdzīvokļu mājās izbeigšanas likuma 5. panta sesto daļu, Administratīvā procesa likuma 63. panta pirmās daļas 1. punktu, 70. panta pirmo daļu, 76. panta otro daļu, 79. panta pirmo daļu, kā arī domes Attīstības komitejas 08.07.2026. atzinumu, Ādažu novada pašvaldības dome
NOLEMJ:
1. [bookmark: _Hlk194332669]Apstiprināt funkcionāli nepieciešamo zemesgabalu:
1.1. daudzdzīvokļu dzīvojamai mājai ar kadastra apzīmējumu 8052 008 0897 002, adrese Mežgarciema iela 34, Garciems, Carnikavas pag., Ādažu nov., platība - 2559 m2 (pielikumā - daudzdzīvokļu dzīvojamai mājai funkcionāli nepieciešamā zemesgabala projekts),
1.2. palīgēkai ar kadastra apzīmējumu 8052 008 0897 004, adrese Mežgarciema iela 34A, Garciems, Carnikavas pag., Ādažu nov., platība - 997 m2 (pielikumā – palīgēkai funkcionāli nepieciešamā zemesgabala projekts).
2. Precizēt nekustamā īpašuma ar nosaukumu ”Garindriķi - 6”, kadastra numurs 8052 008 0896, sastāvā esošajai zemes vienībai (platība 3,1214 ha) ar kadastra apzīmējumu 8052 008 2095 un adresi: Mežgarciema iela 34, Garciems, Carnikavas pag, Ādažu nov., noteikto nekustamā īpašuma lietošanas mērķu platības:
2.1. [bookmark: _Hlk204589139]“Trīs, četru un piecu stāvu daudzdzīvokļu māju apbūve” (kods 0702) 0,6703 ha kopplatībā (vairāk vai mazāk, cik izrādīsies pēc instrumentālās uzmērīšanas dabā),
2.2. “Neapgūta daudzstāvu dzīvojamās apbūves teritorija”, (kods 0700) 2,4511 ha platībā (vairāk vai mazāk, cik izrādīsies pēc instrumentālās uzmērīšanas dabā). 
3. Noteikt nekustamā īpašuma lietošanas mērķi zemes vienības daļām:
3.1. daudzdzīvokļu dzīvojamai mājai ar kadastra apzīmējumu 8052 008 0897 002, adrese Mežgarciema iela 34, Garciems, Carnikavas pag., Ādažu nov., funkcionāli nepieciešamā zemes gabala platībā - “Trīs, četru un piecu stāvu daudzdzīvokļu māju apbūve” (kods 0702), 2559 m2,
3.2. palīgēkai ar kadastra apzīmējumu ar kadastra apzīmējumu 8052 008 0897 004, adrese Mežgarciema iela 34A, Garciems, Carnikavas pag., Ādažu nov., funkcionāli nepieciešamā zemes gabala platībā - “Trīs, četru un piecu stāvu daudzdzīvokļu māju apbūve” (kods 0702), 997 m2.
4. Pašvaldības Centrālās pārvaldes:
4.1. Sabiedrisko attiecību nodaļai nodrošināt lēmuma publicēšanu pašvaldības tīmekļvietnē www.adazunovads.lv; 
4.2. Nekustamā īpašuma nodaļai sadarbībā ar Juridisko un iepirkumu nodaļu sagatavot pavadvēstuli lēmuma nosūtīšanai dzīvokļu īpašnieku kopības pilnvarotajai personai, uzdodot tai iepazīstināt ar lēmumu visus dzīvokļu īpašniekus un apliecinājumu iesniegt pašvaldībai, kā arī informēt, ja kāds no dzīvokļu īpašniekiem netiek iepazīstināts ar lēmumu;
4.3. Administratīvajai nodaļai pēc lēmuma 4.2. punktā minētā izpildes lēmumu nosūtīt dzīvokļu īpašnieku kopības pilnvarotajai personai un zemes vienības ar kadastra apzīmējumu 8052 008 2095 īpašniecei SIA “Ciemats Valis” (reģ. Nr. 40203185009);
4.4. Pašvaldības Centrālās pārvaldes Nekustamā īpašuma nodaļai organizēt šajā lēmumā noteikto nekustamā īpašuma lietošanas mērķu reģistrēšanu Nekustamā īpašuma valsts kadastra informācijas sistēmā tiešsaistes datu pārraides režīmā; 
4.5. Administratīvajai nodaļai pēc informācijas saņemšanas no Nekustamā īpašuma nodaļas par to, ka lēmums kļuvis neapstrīdams, nosūtīt to Valsts zemes dienestam.
5. Atbildīgais par lēmuma izpildes kontroli – pašvaldības izpilddirektora vietniece.
6. Lēmums stājas spēkā ar tā paziņošanas brīdi. 
7. Lēmumu var apstrīdēt mēneša laikā no lēmuma spēkā stāšanās dienas, iesniedzot pieteikumu Administratīvās rajona tiesas tiesu namā.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________

Izsniegt norakstus:
TPN, NĪN, SAN, IDRV, liga.bleiksa@gmail.com, 11inguss@gmail.com - @

Cielava, 27343916  

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




